# Província de Iași

La província de Iaşi (IPA: [jaʃʲ]) és un judeţ, una divisió administrativa de Romania, a Moldàvia, amb capital a Iaşi. Iaşi rep el nom dels antics Iazygi poble que hi vivia antigament.

## Geografia i límits administratius

La província de Iaşi limita a l'est la República de Moldàvia (més concretament, amb el raion d'Ungheni); a l'oest amb la província de Neamţ, al nord amb les províncies de Botoşani i Suceava, i amb la província de Vaslui al sud.
El territori té una superfície total de 5.476 km². Situat entre els rius Siret i Prut, es tracta d'una regió força plana, amb turons d'escassa alçada. Altres rius importants, a banda dels esmentats, són el Bahlui (a les ribes del qual està situada la capital, Iaşi) i el Jijia, afluents ambdós del Prut.

## Demografia

En el cens del 2002, la Província de Iaşi tenia 816,910, fet que convertia en la tercera més poblada de Romania després de la capital, Bucarest, i la Província de Prahova). La densitat de població se situava als 149 hab/km².
Segons aquest mateix cens, la distribució ètnica de la població era la següent:
* Romanesos - 98,1%
* Gitanos - 1,2%
* Lipovans - 0,4%
* Altres - 0,3%
La població de la Província de Iaşi s'ha doblat en els darrers seixanta anys.
| Any | Població |
| 1948 | 431,586 |
| 1956 | 516,635 |
| 1966 | 619,027 |
| 1977 | 729,243 |
| 1992 | 811,342 |
| 2002 | 816,910 |

## Economia

A causa del seu relleu, la província de Iaşi es dedica principalment a l'agricultura. L'activitat industrial es concentra bàsicament als nuclis de població més importants, i se centra en la indústria farmacèutica, la química, la metal·lúrgia, el tèxtil i l'alimentació.
És destacable també el paper del turisme, centrat a la capital i els monuments més importants del seu entorn, i dels serveis a l'ensenyament, creats per l'important paper de Iaşi com a centre universitari del país.

## Divisió Administrativa

La província de Iaşi es divideix administrativament en 2 municipalitats, 3 ciutats i 92 comunes.

### Municipalitats

* Iaşi - capital; població: 320,888
* Pașcani

### Ciutats

* Târgu Frumos
* Hârlău
* Podu Iloaiei

### Comunes

| Alexandru Ioan Cuza Andrieşeni Aroneanu Bălţaţi Bârnova Belceşti Bivolari Bosia Brăeşti Balş Butea Cepleniţa Ciorteşti Ciurea Coarnele Caprei Comarna Costeşti Costuleni Cotnari | Cozmeşti Cristeşti Cucuteni Dagâţa Deleni Dobrovăţ Dolheşti Drăguşeni Dumeşti Erbiceni Fântânele Focuri Golăieşti Gorban Grajduri Gropniţa Grozeşti Hălăuceşti Harmaneşti | Heleşteni Holboca Horleşti Ion Neculce Ipatele Lespezi Leţcani Lungani Mădârjac Mirceşti Mironeasa Miroslava Mirosloveşti Mogoşeşti-Siret Mogoşeşti-Iaşi Moşna Moţca Movileni Oţeleni | Plugari Popeşti Popricani Prisăcani Probota Răchiteni Răducăneni Româneşti Roşcani Ruginoasa Scânteia Scheia Schitu Duca Scobinţi Sineşti Şipote Sireţel Stolniceni-Prăjescu Strunga | Tansa Tătăruşi Ţibana Ţibăneşti Ţigănaşi Todireşti Tomeşti Trifeşti Ţuţora Valea Lupului Valea Seacă Vânători Victoria Vlădeni Voineşti |

## Habitants famosos

* Grigore Antipa
* Monica Bârlădeanu, actriu
* Emil Brumaru, poeta
* Petre P. Carp, polític
* Corneliu Zelea Codreanu, paramilitar feixista
* Alexandru C. Cuza, professor i polític
* Liviu Deleanu
* Emil Gârleanu, escriptor
* Spiru Haret, matemàtic
* Garabet Ibrăileanu
* Mihail Kogălniceanu, polític
* Costache Negruzzi
* Iacob Negruzzi
* George Emil Palade, biòleg
* Theodor Pallady, pintor
* Vasile Pogor
* Emil Racoviţă, biòleg
* Mihail Sadoveanu
* Constantin Stamati, poeta
* Dimitrie A. Sturdza
* Mihail Sturdza
* Ionel Teodoreanu
* Alexandru D. Xenopol, historiador

## Referències

* ↑ Institut Nacional d'Estadística, "Populaţia după etnie" Arxivat 2009-08-16 a Wayback Machine.
* ↑ Institut Nacional d'Estadística, "Populaţia la recensămintele din anii 1948, 1956, 1966, 1977, 1992 şi 2002" Arxivat 2006-09-22 a Wayback Machine.